**ΠΡΟΤΕΙΝΟΜΕΝΕΣ ΑΠΑΝΤΗΣΕΙΣ ΣΤΟ ΜΑΘΗΜΑ ΤΩΝ ΑΡΧΑΙΩΝ ΕΛΛΗΝΙΚΩΝ**

**Α1. α. 1.** Λάθος «Αἱ μὲν τοίνυν ἄλλαι ἀρεταὶ καλούμεναι ψυχῆς κινδυνεύ ουσιν ἐγγύς τι εἶναι τῶν τοῦ σώματος –τῷ ὄντι γὰρ οὐκ ἐνοῦσαι πρότερον ὕστερον ἐμποιεῖσθαι ἔθεσι καὶ ἀσκήσεσιν – ἡ δὲ τοῦ φρονῆσαι παντὸς μᾶλλον θειοτέρου τινὸς τυγχάνει, ὡς ἔοικεν, οὖσα».

**2.** Λάθος «ἡ δὲ τοῦ φρονῆσαι παντὸς μᾶλλον θειοτέρου τινὸς τυγχάνει, ὡς ἔοικεν, οὖσα, ὃ τὴν μὲν δύναμιν οὐδέποτε ἀπόλλυσιν, ὑπὸ δὲ τῆς περιαγωγῆς χρήσιμόν τε καὶ ὠφέλιμον καὶ ἄχρηστον αὖ καὶ βλαβερὸν γίγνεται».

**3.** Σωστό «Τούτου τοίνυν, ἦν δ’ ἐγώ, αὐτοῦ τέχνη ἂν εἴη, τῆς περιαγωγῆς, τίνα τρόπον ὡς ῥᾷστα τε καὶ ἀνυσιμώτατα μεταστραφήσεται»

**β. 1.** Η αντωνυμία «σφεῖς» αναφέρεται στη λέξη τινές ἐπαγγελλόμενοι (Σοφιστές)

**2.** Η αντωνυμία «ᾧ» αναφέρεται στη λέξη τὸ ὄργανον.

**Β1.** Αναφορά στο σχόλιο για το ον από τον φάκελο υλικού σελίδα 91 και για τον ορισμό της περιαγωγής εξίσου στην ίδια σελίδα.

Ενδεικτικά: Το ον είναι ουσιαστικοποιημένη μετοχή του εἰμί, αν σκεφτούμε ότι αποδίδει την υπαρκτική σημασία του ρήματος. Το ὂν είναι το υπαρκτό. Η αναζήτηση του αληθινά υπαρκτού αποτέλεσε εξ αρχής για τη φιλοσοφία μέγα ερώτημα, το λεγόμενο οντολογικό ερώτημα: τὸ πάλαι τε καὶ νῦν καὶ ἀεὶ ζητούμενον καὶ ἀεὶ ἀπορούμενον, τί τὸ ὄν (Αριστοτέλης, Μετὰ τὰ φυσικά 1028b2-4). Αυτό που υπάρχει πραγματικά είναι μόνο οι Ιδέες, όχι τα αισθητά.

Περιαγωγή σημαίνει μεταστροφή. Η λέξη έχει φιλοσοφική βαρύτητα, διότι δείχνει πως η γνώση και η παιδεία, καθώς στρέφεται στον κόσμο, οφείλει να έχει πάντα καθολικό χαρακτήρα και να μην εξαντλείται σε προσέγγιση από μία επιμέρους οπτική γωνία. Στο ίδιο πλαίσιο εντάσσεται και η χρήση του δεοντολογικού ρηματικού επιθέτου περιακτέον, το οποίο όμως δεν προτρέπει απλώς σε μια ευρύτερη θέαση αλλά αποβλέπει σε μια μεταστροφή της ψυχής από τον κόσμο των αισθήσεων προς τον κόσμο των Ιδεών. Πρόκειται, όπως και στην περίπτωση της παιδείας, για μια στροφή όλης της ύπαρξης προς τον «ήλιο», προς το αγαθό –για μια επώδυνη πορεία. Λίγο παρακάτω (521d) ο Πλάτων θα ονομάσει την άνοδο της ψυχής προς το όντως Ον, «μεταστροφή/επιστροφή της ψυχής από μια νυχτερινή μέρα στην αληθινή μέρα» –και αυτή είναι η «αληθινή φιλοσοφία».

**Β2.** Ο Σωκράτης στο απόσπασμα αυτό της πλατωνικής Πολιτείας συζητώντας με τον Γλάκωνα εναντιώνεται στην άποψη των σοφιστών. Οι σοφιστές ισχυρίζονται ότι μπορούν να εμφυτεύσουν τις γνώσεις και τις δεξιότητες στις ψυχές των ανθρώπων. Με άλλα λόγια, εκείνοι έχουν την δύναμη, ως δάσκαλοι να γεμίσουν την ψυχή τους με γνώσεις, καθώς θεωρούν πως εκείνες δεν υπάρχουν από πριν στην ψυχή τους και σημαντικό ρόλο διαδραματίζει ο δάσκαλος. «Δεῖ δή, εἶπον, ἡμᾶς τοιόνδε νομίσαι περὶ αὐτῶν, εἰ ταῦτ’, ἀληθῆ· τὴν παιδείαν οὐχ οἵαν τινὲς ἐπαγγελλόμενοί φασιν εἶναι τοιαύτην καὶ εἶναι». Σύμφωνα όμως με την άποψη του Σωκράτη, η γνώση βρίσκεται μέσα στην ανθρώπινη ψυχή και ο ρόλος του δασκάλου είναι να καθοδηγήσει την ψυχή του μαθητή, ώστε να ξαναθυμηθεί αυτά που ήδη γνωρίζει.

Η σωκρατική παιδεία είναι καθολική και στοχεύει στην ολόπλευρη καλλιέργεια της ανθρώπινης ψυχής, σε ηθικοπνευματικό επίπεδο. Η έντονα βιωματική γνωστική διαδικασία που χρειάζεται ο άνθρωπος για να φτάσει στην πλήρη καλλιέργεια ονομάζεται ανάμνηση. (φάκελος υλικού σελίδα 91)

Ο παιδαγωγός μπορεί να καθοδηγήσει τον άνθρωπο για να απελευθερωθεί από τις αισθήσεις του και να βασιστεί στη νόηση, ώστε να ξαναθυμηθεί αυτά που ήδη γνωρίζει, την αλήθεια. Το σπουδαιότερο μάθημα που θα βοηθήσει τον άνθρωπο να  οδηγηθεί στην αλήθεια είναι η διαλεκτική.

Ο άνθρωπος έχει έμφυτες στην ψυχή του τις Ιδέες και με τη σωστή καθοδήγηση μπορεί να τις ανακαλέσει και να φτάσει στην αλήθεια. Έτσι αποδεικνύεται ότι η γνώση είναι, στην πραγματικότητα, ανάμνηση. Άρα, οι γνώσεις που προέρχονται από τον εξωτερικό κόσμο και τις εσωτερικεύει ο άνθρωπος μέσω των αισθήσεων, δεν αποτελούν πραγματική επιστήμη, αλλά συχνά παραπλανούν, καθώς προσφέρουν μια ψευδαίσθηση επαρκούς γνώσης και υπονομεύουν την αλήθεια.

Ο Σωκράτης έχει τελείως διαφορετική άποψη από τους σοφιστές για την κατάκτηση της γνώσης. Οι σοφιστές ασκούσαν τη διδασκαλία ως επάγγελμα, πληρώνονταν, δηλαδή, για το έργο τους, ενώ ο Σωκράτης δεν ήταν επαγγελματίας δάσκαλος, με την έννοια ότι δεν λάμβανε κάποια χρηματική αμοιβή. Δεν πίστευε ότι μετέδιδε γνώσεις στους μαθητές, αλλά, σαν μαία, τους βοηθούσε να ανακαλύψουν τις γνώσεις που είχαν μέσα τους. Οι σοφιστές, αντίθετα, μετέδιδαν στους μαθητές τους γνώσεις σε ποικίλους τομείς, όπως η ρητορική ή η πολιτική.

Στο απόσπασμα αυτό έχουμε και διπλή επανάληψη της πρόθεσης ἐν- στην μετοχή ἐνούσης και στο απαρέμφατο ἐντιθέναι, με την οποία τονίζεται η εσωτερικότητα της γνώσης. Για να κάνει πιο κατανοητό τον ισχυρισμό των επαγγελματιών δασκάλων, των σοφιστών, ότι τοποθετούν τη γνώση στην ανθρώπινη ψυχή, ο Σωκράτης χρησιμοποιεί μια παρομοίωση «οἷον τυφλοῖς ὀφθαλμοῖς ὄψιν ἐντιθέντες». Είναι, δηλαδή, σαν να τοποθετούν σε ένα τυφλό μάτι την ικανότητα της όρασης. Το τυφλό μάτι είναι η απαίδευτη ψυχή που έχουν ο9ι άνθρωποι και η όραση αποτελεί την γνώση, η οποία όπως λέει ο φιλόσοφος δεν μπορεί να τοποθετηθεί σε κανέναν τυφλό.Η ψυχή έχει μέσα της το όργανο, όπως αναφέρει χαρακτηρισιτκά, της γνώσης, την ικανότητα της θέασης του Αγαθού, και ο ρόλος του δασκάλου είναι να τη στρέψει προς αυτό, κάνοντάς την να ξαναθυμηθεί όσα ήδη γνωρίζει. Μέσω αυτής της παρομοίωσης ο Σωκράτης θέλει να τονίσει ότι οι ορθοί παιδαγωγοί δεν είναι αυτοί που διατείνονται ότι μπορούν να γεμίσουν την ψυχή των νέων με γνώσεις. Επιπλέον, δίνει στον λόγο του αμεσότητα, ζωντάνια, παραστατικότητα και γίνεται πιο κατανοητός.

**Β3.** 1.α

2.γ

3.β

4.β

5.γ

**Β4. α.** φανόν-φάσμα

ανασχέσθαι ανακωχή

περιακτέον άξονας

τετραμμένω: ανατροπή

εντιθέντες παρακαταθήκη

απόλλυσι απώλεια

**β.** Μετανάστευσε αναζητώντας την δική του γη της επαγγελίας.

Το αγαπημένο του βιβλίο επιστημονικής φαντασίας μόλις έγινε ταινία.

**Β5.** Οι απόψεις του Δελμούζου

«Η ψυχική όμως καλλιέργεια… ατομική προσπάθεια»

«Με προσπάθεια… ελεύθερο άνθρωπο.»

«Και θα το πλησιάσει… μέσα του»

Σχετική άποψη Πλάτωνα

«σημαίνει… έκαστος»

«συν όλη… θεωμένη»

**Γ. ΑΔΙΔΑΚΤΟ ΚΕΙΜΕΝΟ**

**Γ1.** Και αν κάποιος με ρωτούσε: Αλήθεια, αν κάποιος αδικεί την πόλη, λες ότι τάχα πρέπει να κάνουμε μαζί του ειρήνη; Δεν θα το έλεγα∙ αλλά μάλλον υποστηρίζω ότι πολύ γρηγορότερα θα τους τιμωρούσαμε, αν δεν αδικούσαμε πρώτοι κανέναν∙ γιατί δεν θα είχαν κανέναν ως σύμμαχο.

**Γ2. Σχεδιαγραμματικά**

Πλεονεκτήματα ειρήνης: 1) πολλά χρήματα εισήλθαν στην πόλη

Μειονεκτήματα πολέμου: 1) τα χρήματα που είχαν χάθηκαν την περίοδο του πολέμου, 2) δεν υπήρχαν έσοδα (και όσα υπήρχαν ξοδεύτηκαν στις ανάγκες του πολέμου), 3)δεν διεξάγονται αγώνες στην θάλασσα, 4) επικρατεί αδικία στην πόλη

**Γ3α.** ἐξέλειπες εἰσῄεις/ εἰσῄεισθα κατεδαπανῶ

**Γ3β.** μάλα, μάλιστα

ταχέως /ταχύ, τάχιστα

**Γ3γ**. τισὶ(ν) πρόσοδοι πολῖτα

**Γ4α.** ἢ εἰρήνην: β΄όρος σύγκρισης από το κερδαλεώτερον (ἢ +ομοιόπτωτα με α΄ όρο σύγκρισης)

ταῦτα: υποκείμενο του ρήματος κριθείη και έχουμε αττική σύνταξη

τῶν προσόδων: ετερόπτωτος προσδιορισμός, γενική διαιρετική από το πολλὰς

ἄγειν: τελικό απαρέμφατο ως υποκείμενο του απροσώπου ρήματος χρή (ετεροπροσωπία)

**β.** ἀνενεχθέντα: κατηγορηματική μετοχή, εξαρτώμενη από το ρήμα εὑρήσει, που αναφέρεται στο αντικείμενο του ρήματος χρήματα

**γ.** πῶς ἂν ἄμεινον ταῦτα κριθείη: δευτερεύουσα ονοματική πλάγια ερωτηματική πρόταση κρίσεως, μερικής άγνοιας, καθώς εισάγεται με το ερωτηματικό επίρρημα πῶς. Η πρόταση λειτουργεί συντακτικά ως αντικείμενο του ρήματος οὐκ οἶδα.

ὡς χρὴ καὶ πρὸς τοῦτον εἰρήνην ἄγειν: δευτερεύουσα ονοματική ειδική πρόταση κρίσεως που δηλώνει υποκειμενική κρίση, αφού εισάγεται με τον ειδικό σύνδεσμο ὡς. Η πρόταση λειτουργεί συντακτικά ως αντικείμενο του ρήματος λέγεις της κύριας πρότασης.